“የሦስተኛ ወገን መድን ዋስትና ካልለጠፍን ስምሪት አይሰጠንም፡፡” አሽከርካሪ
“የሦስተኛ ወገን መድን ዋስትና ካልለጠፍን ስምሪት አይሰጠንም፡፡” አሽከርካሪ“በኢትዮጵያ በሚሊዮን የሚቆጠሩ ተሽከርካሪዎች ቢኖሩም ሦስተኛ ወገን መድን ዋስትና ያላቸው ከ 5 መቶ ሺህ አይበልጥም፡፡” በአማራ ክልል የመድን ፈንድ አስተዳድር ኤጀንሲ“በተሽከርካሪ ከተገጩ በኋላ የአካል እንቅስቃሴ አልነበራቸውም፡፡ ለሦስት ቀናት በፈለገ ህይወት ሪፈራል ሆስፒታል የነፃ ህክምና እርዳታ ሲደረግላቸው ከቆዩ በኋላ አርፈዋል፡፡” ይህ አባታቸውን በመኪና አደጋ ያጡት የወይዘሮ ሙሉጎጃም በላይ ሀሳብ ነው፡፡ነሐሴ 21 2010 ዓ.ም ነበር አባታቸውን በመኪና አደጋ ምክንያት ያጡት፡፡ የአቶ በላይ እጅጉ ሴት ልጅ ሙሉጎጃም አደጋው ከተከሰተ ከስድስት ወራት በኋላ ወደ መድን ፈንድ አስተዳድር ኤጀንሲ በመሄድ እርዳታ ጠየቁ፡፡ የአባታቸውን ህይዎት ባይመልስም ከኤጀንሲው ከ18 ሺህ 9መቶ ብር በላይ ካሳ እንደተሰጣቸው ነግረውናል፡፡ ኤጀንሲው ካሳ እንደሚከፍል ግንዛቤ ያልነበራቸው ወሮ. ሙሉጎጃም አሁን ስለሦስተኛ ወገን የተሽከርካሪ አደጋ ያወቁትን ለሌሎች በማሳወቅ ላይ ይገኛሉ፡፡